Sofie Gråbøl

Sofie Gråbøl (født 30. juli 1968, Frederiksberg) er en dansk, prisbelønnet skuespiller, der fra en ung alder har medvirket i adskillige succesfulde spillefilm og tv-serier.

Blandt hendes mest berømte roller er Mulle i Den eneste ene (1999), Hanne i Blinkende lygter (2000),  titelkarakteren Julie i tv-serien Nikolaj og Julie (2002-2003) og Sarah Lund i tv-serien Forbrydelsen (2007-2013).

Hun har modtaget adskillige Bodilpriser for hhv. Bedste kvindelige birolle (1987, 2000 og 2017) og Bedste kvindelige hovedrolle (1994 og 2023), og adskillige Robertpriser for årets kvindelige hovedrolle – tv-serie (2013). Hun modtog Årets Reumert for bedste kvindelige hovedrolle i 2008.

Baggrund 
Gråbøl voksede op i et venstreorienteret miljø i et kollektiv på Frederiksberg, som søster til instruktøren Niels Gråbøl.
Hun gik på flere forskellige skoler, blandt andet den kristne Johannesskolen.

Hun har ingen gymnasieuddannelse. I sine tidlige 20'er var Sofie Gråbøl interesseret i teologi, og hun fulgte en forelæsningsrække et enkelt semester på Teologisk Fakultet om Frans af Assisi.
Hun har dog aldrig været medlem af Folkekirken og hun blev først døbt i sine sene 30'er da hun skulle være gudmor.

Gråbøl har ingen egentlig skuespilleruddannelse bag sig. Hun søgte forgæves optagelse på Statens Teaterskole.

Karriere 
Sofie Gråbøls første rolle som skuespiller var en birolle i den internationale film, Oviri fra 1986, hvor hun spillede over for Donald Sutherland.
Hendes mor havde foreslået, at hun søgte rollen.
Ifølge Berlingske kom hendes birolle til at blive "central for hele filmen takket være hendes naturtalent."
Hendes gennembrud i en større rolle kom med hovedrollen i filmatiseringen af Tove Ditlevsens roman Barndommens gade fra 1986.

Omkring 2000 spillede hun markante biroller i flere populære filmkomedier:
Først dogmefilmen Mifunes sidste sang fra 1999 og samme år i Susanne Biers Den eneste ene, hvor Gråbøl spillede i polstret kostume som den tykke Mulle.
Året efter spillede hun i Blinkende Lygter hvor hun overfor Søren Pilmark stod for den værdsatte "puste æg"-scene.

Gråbøl fungerede som nudansk sproglærer for den ellers engelsk-talende danske skuespiller Connie Nielsen, da Nielsen skulle spille i Susanne Biers Brødre.

I midten af 2000'erne havde hun centrale filmroller i to alvorlige familiedramaer der havde udgangspunkt i emnerne forældres tab af deres datter og incestanklage, henholdsvis Lad de små børn fra 2004 og Anklaget fra 2005, begge med manuskript af Kim Fupz Aakeson.

På tv har Gråbøl medvirket i flere populære DR tv-serier, først Taxa.
Senere spillede hun den gennemgående titelrolle i skilsmissedramaet Nikolaj og Julie.
Stor succes fik hun for sin ikoniske portrættering af kriminalkommisær Sarah Lund i DRs scandinoir-thrilleren Forbrydelsen.
Tv-serien gik over tre sæsoner, og Sofie Gråbøls rolle blev sammenlignet med en anden stor dansk kvinderolle: Malene Schwartz's Maude Varnæs.
Forbrydelsen blev solgt til mange lande, og er som en af de første skandinaviske tv-serier også blevet sendt på den britiske kanal BBC4.
Det medførte, at både tv-serien og Sarah Lund-rollen fik kultstatus.
Gråbøl måtte således give adskillige interviews til britiske medier og befandt sig på forsiden af tidsskiftet Radio Times i 2012.

Gråbøls første film efter Forbrydelsens afslutning var Søren Kragh-Jacobsens I lossens time baseret på Per Olov Enquists teaterstykke.

Ved bodiluddelingen i 2023 modtog Sofie Gråbøl en bodil for bedste kvindelige hovedrolle for sin rolle i Rose.<ref>[https://www.seoghoer.dk/kendte/bodilprisen-2023-her-er-alle-vinderne Bodilprisen2023: Her er alle vindrne, seoghoer.dk]</ref>

 Teater 
Udover tv- og filmarbejde har Gråbøl haft adskillige teaterroller, blandt andet
i Lars Kaalunds gyser I en kælder på Dr. Dante og
i August Strindbergs Et drømmespil hvor hun ifølge Berlingske gav en "[fysisk] og sjæleligt lysende kraftpræstation".
Hun har også haft roller i Line Knutzons Snart kommer tiden og Håndværkerne samt Shakespeares Othello og Vintereventyret.

 Internationalt 
Gråbøls succes med Sarah Lund fik hende engageret i flere engelsksprogede produktioner.
Først i en gæsterolle i den britiske sitcom Helt hysterisk (Absolutely Fabulous) i 2011 og derefter i den skotske teaterforestilling James III der havde premiere under Edinburgh Internationale Festival i 2014.
I dette historiske drama om Jakob 3. af Skotland, hvor hun spillede rollen som kongens ægtefælle Margrete af Danmark, modtog hun ros:
Gråbøl var ifølge The Independent "vidunderlig som den dolke-skarpe danske dronning, doing the sums behind the scenes, stage-managing the sexually incontinent Sives," mens hun "ejede scenen som en 1400-tals Angela Merkel";
for Guardian var hun "every bit as compelling a stage actor as her TV appearance in The Killing suggested."
Gråbøl modtog i januar 2015 endnu engang britisk eksponering, da i Sky Atlantics stort anlagt thriller tv-serie Fortitude hvor hun spiller en central rolle som borgmesteren Hildur Odegard.
I deres anmeldelse af første afsnit skrev Forbes at "Gråbøl tager styrken af Forbrydelsens Sarah Lund og kraften i Borgens Birgitte Nyborg, og kombinerer dem i en præsentation, der er resolut, virkningsfuld og bare en lille smule skræmmende — men lige under overfladen, er der en feminin sårbarhed, som sikkert vil kollidere med Odegards ambitioner som serien skrider frem."

I 2019 vil Gråbøl være at se i den britisk-amerikanske tv-serie Gentleman Jack på streamingtjenesten HBO Nordic.
I tv-serien spiller hun Dronning Marie af Danmark.

 Filmografi 

 Tv og tv-serier 

 Tegnefilm 
 Skatteplaneten (2002) – Sophie Hawkins
 Sinbad (2003) – Marina
 "Det levende slot" (2004) - Sofie
 Nanny McPhee (2006) – Evangeline
 Pingvinmarchen (2006) – Fortæller
 Kejserens nye flip 2 (2006) – Chicha
 Lille Kylling (2006) – Gerda
 Min Nabo Totoro (2007) – Yasuko Kusakabe, Mei og Satsukis mor
 Kiki - den lille heks (2007) – Kokiri, Kikis mor
 Milo på Mars (2011) - Milos mor

 Priser og hædersbevisninger 
 Film 
 1987: Bodilprisen for bedste kvindelige birolle og Robert for årets kvindelige birolle for Oviri 1994: Bodilprisen for bedste kvindelige hovedrolle og Robert for årets kvindelige hovedrolle for Sort høst 2000: Robert for årets kvindelige birolle for Den eneste ene 2005: Robert for årets kvindelige hovedrolle for Lad de små børn 2006: Robert for årets kvindelige hovedrolle for Anklaget 2012: Robert for årets kvindelige hovedrolle for Forbrydelsen 3 2017: Robert for årets kvindelige birolle for Der kommer en dag 2023: Bodilprisen for bedste kvindelige hovedrolle for Rose Teater 
 2008: Reumert for årets hovedrolle for Et drømmespil, Betty Nansen Teatret

 TV 
 2011: British Academy Television Awards for Forbrydelsen''.

Andet 
Derudover Ridderkorset.

2018: Nordens sprogpris

Henvisninger

Eksterne henvisninger 
 
 

Skuespillere fra Danmark
Bodilprisen for bedste kvindelige birolle
Bodilprisen for bedste kvindelige hovedrolle
Robertprisen for årets kvindelige hovedrolle
Robertprisen for årets kvindelige birolle
Tegnefilmsdubbere fra Danmark
Riddere af Dannebrog
Reumertprisen for årets kvindelige hovedrolle
Reumertprisen for årets kvindelige birolle
Personer i Kraks Blå Bog
Robert for årets kvindelige hovedrolle – tv-serie